cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.246
title: ปัจจัยที่ส่งผลต่อการถ่ายโอนความรู้ในกระบวนการพัฒนาผลิตภัณฑ์ใหม่ของอุตสาหกรรมยานยนต์

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อความสำเร็จของการถ่ายโอนความรู้ในกระบวนการพัฒนาผลิตภัณฑ์ใหม่ของอุตสาหกรรมยานยนต์ โดยกระบวนการวิจัยประกอบไปด้วย 3 ขั้นตอนหลัก ได้แก่  (1) การศึกษาทบทวนวรรณกรรมและงานวิจัยที่เกี่ยวข้อง เพื่อให้เข้าใจบริบทงานที่ศึกษาในเชิงลึกและพัฒนากรอบแนวคิดงานวิจัย (2) การวิจัยเชิงประจักษ์ ทำการเก็บรวบรวมข้อมูลโดยการสังเกตการณ์การทำงานในกระบวนการการพัฒนาผลิตภัณฑ์ใหม่ของอุตสาหกรรมยานยนต์ และการสัมภาษณ์เชิงลึกกับผู้เชี่ยวชาญที่เกี่ยวข้องกับบริบทของงานวิจัย  และ (3) การวิเคราะห์และสรุปผลการวิจัย ทั้งนี้ผลการวิจัยพบว่าปัจจัยที่ส่งผลต่อความสำเร็จในการถ่ายโอนความรู้ในกระบวนการพัฒนาผลิตภัณฑ์ใหม่ของอุตสาหกรรมยานยนต์ ประกอบไปด้วย 3 กลุ่มปัจจัยหลัก ได้แก่ (1) กลุ่มปัจจัยที่มุ่งเน้นด้านกระบวนการถ่ายโอนความรู้ (2) กลุ่มปัจจัยที่มุ่งเน้นด้านบุคคล และ (3) กลุ่มปัจจัยที่มุ่งเน้นด้านองค์กร ซึ่งผลการวิจัยที่ได้สามารถนำไปเป็นแนวทางในการพัฒนาการถ่ายโอนความรู้ในกระบวนการพัฒนาผลิตภัณฑ์ใหม่ของอุตสาหกรรมยานยนต์ เพื่อให้องค์กรสามารถเพิ่มประสิทธิภาพการถ่ายโอนความรู้ในการดำเนินงานและนำไปสู่ความสามารถในการสร้างความได้เปรียบในการแข่งขันอย่างยั่งยืน
DOI: 10.5281/zenodo.1300218
title: Modular Control Of Human Movement During Running: An Open Access Data Set

description: The human body is an outstandingly complex machine including around 1000 muscles and joints acting synergistically. Yet, the coordination of the enormous amount of degrees of freedom needed for movement is mastered by our one brain and spinal cord. The idea that some synergistic neural components of movement exist was already suggested at the beginning of the XX century. Since then, it has been widely accepted that the central nervous system might simplify the production of movement by avoiding the control of each muscle individually. Instead, it might be controlling muscles in common patterns that have been called muscle synergies. Only with the advent of modern computational methods and hardware it has been possible to numerically extract synergies from electromyography (EMG) signals. However, typical experimental setups do not include a big number of individuals, with common sample sizes of five to 20 participants. With this study, we make publicly available a set of EMG activities recorded during treadmill running from the right lower limb of more than 100 healthy and young adults (140 individuals, 80 males, 60 females). Moreover, we include in this open access data set the code used to extract synergies from EMG data using non-negative matrix factorization and the relative outcomes. Given its automatized, synergistic, general, cyclic and phylogenetically old nature, running is an ideal object to investigate coordinated movement. For this reason, we foresee many possible applications of our data, that we can summarize in three key points. First, it can be a prime source for broadening the representation of human motor control due to the big sample size. Second, it could serve as a benchmark for scientists from multiple disciplines such as musculoskeletal modelling, robotics, clinical neuroscience, sport science, etc. Third, the data set could be used both to train students or to support established scientists in the perfection of current muscle synergies extraction methods.
DOI: 10.14457/tu.the.2016.1292
title: การจัดระเบียบรถจักรยานยนต์สาธารณะในกรุงเทพมหานคร เขตจตุจักร

description: ปัญหาเรื่องรถจักรยานยนต์รับจ้างป้ายดำ ที่มีการตั้งวินเถื่อน และจัดเก็บค่าโดยสารสูงกว่าอัตรา ที่ทางราชการกำหนดไว้ ทำให้มีการร้องเรียนจากประชาชนมาโดยตลอด ปัญหาความขัดแย้งของกลุ่มผู้ขับขี่รถจักรยานยนต์รับจ้างทั้งที่ถูกกฎหมายและไม่ถูกกฎหมาย ซึ่งเป็นปัญหาต่อหน่วยงานที่มีหน้าที่ในการกำกับ ดูแล และบังคับใช้กฎหมายมาโดยตลอด ผู้เสนอหัวข้อวิจัยจึงมีความประสงค์ที่จะทำการศึกษาวิจัยความคิดเห็นจากผู้เกี่ยวข้องทั้งที่เป็นภาคประชาชนผู้ใช้บริการ และกลุ่มผู้ขับรถจักรยานยนต์รับจ้าง เพื่อจะนำผลการศึกษา มาทำการวิเคราะห์สำหรับใช้เป็นแนวทางในการแก้ไขปัญหาดังกล่าวผลการสำรวจความคิดเห็นและศึกษาวิเคราะห์ โดยการเก็บข้อมูลและสัมภาษณ์ในเชิงลึก จากกลุ่มเป้าหมายจำนวน 4 กลุ่ม ประกอบด้วย ผู้ขับรถจักรยานยนต์รับจ้างป้ายดำ ผู้ขับรถจักรยานยนต์รับจ้าง ป้ายเหลือง ผู้ใช้บริการ และผู้มีส่วนเกี่ยวข้องทั่วไป พบว่าส่วนใหญ่เห็นด้วยกับแนวทางการจัดระเบียบรถจักรยานยนต์สาธารณะของทางราชการ และเห็นด้วยที่จะใช้แนวทางการจัดระเบียบรถจักรยานยนต์สาธารณะเป็นเครื่องมือในการแก้ไขปัญหาที่เกิดขึ้น โดยผลการศึกษาชี้ให้เห็นว่า ความต้องการของผู้ใช้บริการ ในรถจักรยานยนต์รับจ้างมีมากขึ้น ผู้ให้บริการในคิวหรือวินจักรยานยนต์รับจ้างจึงเพิ่มขึ้น ซึ่งมีทั้งรถรับจ้างที่ถูกต้องและไม่ถูกต้อง จึงเป็นปัญหาที่ส่วนราชการต้องดำเนินการแก้ไข ความไม่พร้อมส่วนบุคคลของผู้ให้บริการ ที่ยังไม่ได้เป็นผู้ขับรถรับจ้างสาธารณะที่ถูกต้อง และมาตรการในการจัดระเบียบรถจักรยานยนต์รับจ้างสาธารณะเป็นมาตรการที่ทุกกลุ่มรับได้และเห็นชอบ แต่มีข้อเสนอบางประการของแต่ละกลุ่มการศึกษาที่ต้องการให้ส่วนราชการที่เกี่ยวข้องดำเนินการปรับปรุง เพื่อให้เกิดความสะดวก และความเป็นธรรม
DOI: 10.14457/tu.the.2016.1293
title: การศึกษาความเสี่ยงโครงการบริการสังคม: กรณีศึกษา คณะรัฐศาสตร์ มหาวิทยาลัยธรรมศาสตร์

description: หัวข้อการค้นคว้าอิสระการศึกษาความเสี่ยงโครงการบริการสังคม กรณีศึกษาคณะรัฐศาสตร์ มหาวิทยาลัยธรรมศาสตร์ชื่อผู้เขียนนางสาวธัญญาวัลย์ ธีรวรทรัพย์ชื่อปริญญารัฐศาสตรมหาบัณฑิต(บริหารรัฐกิจและกิจการสาธารณะ)สาขาวิชา/คณะ/มหาวิทยาลัยบริหารรัฐกิจและกิจการสาธารณะ สำหรับนักบริหารรัฐศาสตร์มหาวิทยาลัยธรรมศาสตร์อาจารย์ที่ปรึกษาการค้นคว้าอิสระผู้ช่วยศาสตราจารย์ ดร.ศิกานต์ อิสสระชัยยศปีการศึกษา2559บทคัดย่อการศึกษาความเสี่ยงโครงการบริการสังคม กรณีศึกษา คณะรัฐศาสตร์ มหาวิทยาลัยธรรมศาสตร์เป็นการศึกษางานวิจัยแบบการมีส่วนร่วม (Participatory Action Research)และการวิจัยเชิงเอกสาร (Documentary Research) มีวัตถุประสงค์เพื่อวิเคราะห์ปัจจัยความเสี่ยงที่ส่งผลต่อโครงการบริการสังคม และเพื่อเสนอแนวทางจัดการความเสี่ยงที่เกิดขึ้นต่อโครงการบริการสังคม โดยกลุ่มที่ศึกษาเป็นเจ้าหน้าที่โครงการบริการสังคม และผู้อำนวยการโครงการต่าง ๆโดยเครื่องมือที่ใช้ในการศึกษา เป็นการประชุมสัมมนาเชิงปฏิบัติการให้เจ้าหน้าที่เข้ามามีส่วนร่วมในการวิเคราะห์ปัจจัยความเสี่ยง การใช้เอกสารบทความวิชาการในการศึกษา รวมถึงการสัมภาษณ์ผู้อำนวยการโครงการ โดยมุ่งให้เกิดการพัฒนาโครงการต่าง ๆภายใต้โครงการบริการสังคมที่ดีขึ้น และทำให้เกิดนโยบายที่สนับสนุนการจัดการความเสี่ยงที่เกิดขึ้นได้ผลการวิจัย พบว่าความเสี่ยงภายในองค์กรที่ส่งผลต่อโครงการบริการสังคมมากที่สุด เป็นเรื่องโครงการอบรมถูกยกเลิก และหลักสูตรถูกปิด ในขณะที่ความเสี่ยงภายนอกที่ส่งผลมากที่สุดคือ ด้านเศรษฐกิจ และการแข่งขันทางการตลาด มาตรการในการป้องกันความเสี่ยงที่เกิดขึ้น คือ การสร้างหลักสูตรที่ภาคเอกชนกำลังสนใจและปรับปรุงหลักสูตรหรือทบทวนหลักสูตรทุก 6 เดือนข้อเสนอแนะงานวิจัย 1. การจัดการความเสี่ยงที่เกิดขึ้นภายในได้นั้น ผู้ปฏิบัติงาน หัวหน้างาน และผู้บริหารจะต้องมีการกำกับดูแล และติดตามผลการทำงานอยู่สม่ำเสมอ 2. การสื่อสารกับคนในองค์กรเป็นสิ่งที่สำคัญ ผู้บริหารควรมีข้อมูล รวมถึงความเข้าใจในแต่ละบุคคล 3. การจัดตั้งคณะกรรมการบริหารความเสี่ยงโครงการบริการสังคมเพื่อศึกษาตลาดการแข่งขันข้อจำกัดงานวิจัย 1. การเข้าถึงข้อมูลของหน่วยงาน เช่น ข้อมูลทางด้านการเงิน สามารถเข้าถึงในรายงานประจำปีได้เท่านั้น 2. การให้ความร่วมมือจากเจ้าหน้าที่ยังไม่ได้รับความร่วมมือที่ดี เนื่องจากเจ้าหน้าที่ไม่ตระหนักในเรื่องการจัดการความเสี่ยงในหน่วยงานคำสำคัญ:มาตรการป้องกันความเสี่ยง, การแข่งขันทางการตลาด, การตระหนักถึงความเสี่ยง
DOI: 10.14457/tu.the.2016.1294
title: การดำเนินการจัดการศึกษาเพื่อพัฒนาผลสัมฤทธิ์ทางการเรียนของนักเรียนระดับมัธยมศึกษาตอนต้นโรงเรียนสังกัดกรุงเทพมหานคร กลุ่มเขตกรุงธนใต้จากผลการทดสอบ O-NET

description: การศึกษา เรื่อง  การดำเนินการจัดการศึกษาเพื่อพัฒนาผลสัมฤทธิ์ทางการเรียนของนักเรียนระดับมัธยมศึกษาตอนต้นโรงเรียนสังกัดกรุงเทพมหานคร กลุ่มเขตกรุงธนใต้                               จากผลการทดสอบ O-NET มีวัตถุประสงค์ เพื่อศึกษาถึงปัญหาและอุปสรรคของการดำเนินการจัดการศึกษาของสำนักการศึกษากรุงเทพมหานคร ที่มีผลต่อการพัฒนาผลสัมฤทธิ์ทางการเรียนของนักเรียนระดับชั้นมัธยมศึกษาตอนต้นโรงเรียนสังกัดกรุงเทพมหานครกลุ่มเขตกรุงธนใต้ โดยดู            จากผลการทดสอบ O-NET ของนักเรียนและเพื่อศึกษาหาแนวทางในการดำเนินการจัดการศึกษาให้เกิดประสิทธิผลและเพื่อพัฒนาผลสัมฤทธิ์ทางการเรียนจากผลการทดสอบ O-NET ของนักเรียนระดับชั้นมัธยมศึกษาตอนต้นโรงเรียนสังกัดกรุงเทพมหานครกลุ่มเขตกรุงธนใต้ งานวิจัยนี้ ผู้ศึกษาใช้วิธีวิจัยแบบผสม ได้แก่ การวิเคราะห์ข้อมูลทางสถิติเชิงพรรณนาและการสัมภาษณ์ โดยกลุ่มตัวอย่างเป็นข้าราชการกรุงเทพมหานคร สังกัดสำนักการศึกษา ข้าราชการกรุงเทพมหานคร ฝ่ายการศึกษา สังกัดสำนักงานเขต และข้าราชการครูกรุงเทพมหานคร ผลการศึกษาพบว่าระดับความคิดเห็นเกี่ยวกับการดำเนินการจัดการศึกษาของกรุงเทพมหานครที่จะพัฒนาผลสัมฤทธิ์ทางการเรียนจากผลการทดสอบ O-NET ภาพรวม                   อยู่ในระดับ มาก ทั้ง 6 ด้าน  โดยเรียงลำดับค่าคะแนนเฉลี่ยจากมากไปหาน้อย ได้ดังนี้                1) ด้านการนำนโยบายไปปฏิบัติ  2) ด้านการพัฒนาผู้เรียน 3) ด้านการพัฒนาหลักสูตร                      4) ด้านงบประมาณ  5) ด้านการส่งเสริมสวัสดิการสำหรับข้าราชการ 6) ด้านการมีส่วนร่วมของชุมชนและผลวิจัยได้นำเสนอแนวทางในการแก้ไขปัญหาและอุปสรรคในการพัฒนาผลสัมฤทธิ์ทางการเรียน ได้แก่  การสร้างการมีส่วนร่วมของชุมชนตั้งแต่ขั้นตอนการกำหนดนโยบาย  การพัฒนา                    การประเมินผล และติดตามโครงการให้มีความเป็นวิชาการมากขึ้น และสุดท้าย คือ การปรับโครงสร้างการบริหารงานโดยกำหนดให้มีเขตพื้นที่การศึกษาของกรุงเทพมหานคร
DOI: 10.14457/tu.the.2016.1296
title: การศึกษาความคิดเห็นลักษณะการทำงานเป็นทีมที่มีประสิทธิภาพ: กรณีศึกษาข้าราชการสำนักกรรมาธิการ 3 สำนักงานเลขาธิการสภาผู้แทนราษฎร

description: การศึกษาวิจัยครั้งนี้มีวัตถุประสงค์เพื่อศึกษาและเปรียบเทียบความคิดเห็นลักษณะการทำงานเป็นทีมที่มีประสิทธิภาพของข้าราชการสำนักกรรมาธิการ 3 สำนักงานเลขาธิการสภาผู้แทนราษฎร จำแนกตามสถานภาพส่วนบุคคล รวมทั้งเพื่อศึกษาปัญหาและแนวทางพัฒนาการทำงานเป็นทีมที่มีประสิทธิภาพ ประชากรที่ใช้ในการศึกษาประกอบด้วยข้าราชการสำนักกรรมาธิการ 3 สำนักงานเลขาธิการสภาผู้แทนราษฎรที่เกี่ยวข้องกับการทำงานเป็นทีมทั้งหมดจำนวน 101 คน เครื่องมือที่ใช้ในการวิจัย คือ แบบสอบถาม สถิติที่ใช้ในการวิเคราะห์ข้อมูลประกอบด้วย ค่าความถี่ และค่าร้อยละ เพื่ออธิบายข้อมูลส่วนบุคคลของผู้ตอบแบบสอบถาม ค่าเฉลี่ย และค่าส่วนเบี่ยงเบนมาตรฐาน เพื่อวิเคราะห์ระดับความคิดเห็นเกี่ยวกับลักษณะการทำงานเป็นทีมที่มีประสิทธิภาพ และค่าสถิติ Independent t-test และ F - test (Analysis of variance : Anova) เพื่อทดสอบสมมติฐานผลการศึกษา พบว่า ข้าราชการที่เกี่ยวข้องกับการทำงานเป็นทีมส่วนใหญ่เป็นเพศหญิง มีอายุระหว่าง 31 - 40 ปี สำเร็จการศึกษาระดับปริญญาโท มีระดับตำแหน่งปฏิบัติการ/ปฏิบัติงาน และมีอายุราชการ 5 – 10 ปี ลักษณะการทำงานเป็นทีมที่มีประสิทธิภาพโดยภาพรวมมีการทำงานเป็นทีมอยู่ในระดับมาก ( = 3.72 S.D. = .452) ซึ่งด้านที่มีค่าเฉลี่ยสูงสุด คือ การเปิดเผยและการเผชิญหน้า ( = 4.13 S.D. = .618) และด้านที่มีค่าเฉลี่ยต่ำสุด คือ การตรวจสอบทบทวนผลงานและวิธีในการทำงาน ( = 3.47 S.D. = .641) ผลการเปรียบเทียบความคิดเห็นลักษณะการทำงานเป็นทีมที่มีประสิทธิภาพ จำแนกตามสถานภาพส่วนบุคคล พบว่า ระดับการศึกษาและอายุราชการที่แตกต่างกันส่งผลต่อความคิดเห็นลักษณะการทำงานเป็นทีมที่มีประสิทธิภาพอย่างมีนัยสำคัญทางสถิติที่ระดับ 0.5 รวมทั้งได้เสนอแนวทางการนำผลการศึกษาไปประยุกต์ใช้ในองค์กร เพื่อพัฒนาการทำงานเป็นทีมให้มีประสิทธิภาพมากยิ่งขึ้น
DOI: 10.14457/tu.the.2016.1297
title: ประสิทธิภาพการบริหารจัดการกลุ่มออมทรัพย์เพื่อการผลิต บ้านทับซุง ตำบลหวายเหนียว อำเภอท่ามะกา จังหวัดกาญจนบุรี

description: การวิจัยนี้มีวัตถุประสงค์ คือ 1) เพื่อศึกษาประสิทธิภาพในการบริหารจัดการกลุ่มออมทรัพย์เพื่อการผลิต  และ 2) เพื่อศึกษาแนวทางการพัฒนาการบริหารจัดการกลุ่มออมทรัพย์ที่มีประสิทธิภาพ งานวิจัยครั้งนี้ต้องการศึกษาเกี่ยวกับปัจจัยที่ส่งผลต่อประสิทธิภาพการบริหารจัดการกลุ่มออมทรัพย์เพื่อการผลิตบ้านทับซุง ตำบลหวายเหนียว อำเภอท่ามะกา จังหวัดกาญจนบุรี ใช้วิธีการวิจัยแบบผสม (Mixed Methods) โดยวิธีวิจัยเชิงปริมาณได้มีการเก็บรวบรวมข้อมูลจากแบบสอบถามจากสมาชิกกลุ่มออมทรัพย์เพื่อการผลิตบ้านทับซุง ตำบลหวายเหนียว อำเภอท่ามะกา จังหวัดกาญจนบุรี และมีการวิเคราะห์ข้อมูลโดยใช้สถิติเชิงพรรณนา ตลอดจนใช้การสัมภาษณ์ในส่วนของวิธีวิจัยเชิงคุณภาพ ซึ่งมีการสัมภาษณ์ตัวแทนคณะกรรมการกลุ่มออมทรัพย์เพื่อการผลิต ผลการศึกษาวิจัย พบว่า ประสิทธิภาพการบริหารจัดการกลุ่มออมทรัพย์เพื่อการผลิตบ้านทับซุง คือ 1) ด้านการกำหนดเป้าหมายและวางแผนการทำงาน กลุ่มออมทรัพย์เพื่อการผลิตบ้านทับซุงมีการกำหนดเป้าหมายและวางแผนการทำงานได้ทันตามระยะเวลาที่กำหนด 2) ด้านการอนุมัติเงินกู้ คณะกรรมการกลุ่มออมทรัพย์เพื่อการผลิตบ้านทับซุงพิจารณาอนุมัติคำขอกู้เงินของสมาชิกเสร็จทันตามระยะเวลาและสมาชิกเกิดความพอใจ 3) การติดตามเร่งรัดหนี้สิน สมาชิกกลุ่มออมทรัพย์เพื่อการผลิตบ้านทับซุงส่วนใหญ่ชำระเงินคืนตามระยะเวลาที่กำหนดโดยมีคณะกรรมการฯ ทำหน้าที่ติดตามอย่างเคร่งครัด และ4) การส่งเสริมการออมทรัพย์และการพัฒนาอาชีพ กลุ่มออมทรัพย์เพื่อการผลิตช่วยส่งเสริมการออมทรัพย์ในหมู่บ้านโดยการรับสมัครสมาชิกเพิ่มเพื่อให้มีการระดมเงินเพิ่มขึ้น เพื่อช่วยเหลือในการพัฒนาอาชีพของผู้ที่มีโอกาสทางการเงินน้อยช่วยให้สามารถมีรายได้เพิ่มขึ้น
DOI: 10.14457/tu.the.2016.1298
title: ผลการดำเนินรายการทุกข์ชาวบ้าน สถานีข่าวโทรทัศน์ TNN24 ที่มีผลต่อการกำหนดวาระนโยบาย

description: การศึกษาในครั้งนี้มีวัตถุประสงค์เพื่อนำเสนอกรณีศึกษาของรายการร้องทุกข์ที่ส่งผลต่อการเข้าสู่วาระนโยบาย และเพื่อศึกษาเงื่อนไขของการเข้าสู่วาระนโยบายในระดับต่างๆ โดยมุ่งเน้นบทบาทการกำหนดวาระนโยบายของสื่อมวลชนเป็นสำคัญ เป็นการศึกษาเชิงคุณภาพจากเทปบันทึกการออกอากาศรายการทุกข์ชาวบ้าน สถานีโทรทัศน์ TNN24 และการสัมภาษณ์เชิงลึกเป็นรายบุคคล จากกลุ่มตัวอย่าง 3 กลุ่ม  คือ  1) กลุ่มประชาชนผู้ร้องเรียนปัญหาผ่านรายการร้องทุกข์ในแต่ละกรณีศึกษา กลุ่มหน่วยงานภาครัฐที่ถูกร้องเรียนผ่านรายการร้องทุกข์ในแต่ละกรณีศึกษา และกลุ่มผู้ผลิตรายการ โดยศึกษาประเด็นปัญหาจากกรณีศึกษา ที่คัดเลือก วิเคราะห์บทบาทของสื่อมวลชนในการนำเสนอปัญหาดังกล่าว ใน 4 บทบาท ได้แก่ การรับเรื่องราวร้องทุกข์ การประสานงานกับหน่วยงานที่รับผิดชอบ การผลักดันหรือการติดตามการแก้ไขปัญหา และการประเมินผล ว่ารายการทุกข์ชาวบ้านในฐานะสื่อมวลชน ได้ดำเนินบทบาทดังกล่าวในแต่ละกรณีอย่างไร ซึ่งจะนำไปสู่การกำหนดวาระนโยบายในระดับต่างๆ ที่แตกต่างกัน ทั้งนี้จากการนำเสนอกรณีศึกษาดังกล่าว ผู้ศึกษาจะวิเคราะห์ปัจจัยเงื่อนไขของแต่ละกรณี เพื่อหาว่าในแต่ละระดับของความสำเร็จในการกำหนดขั้นตอนวาระนโยบายนั้น มีเงื่อนไขใดบ้างที่นำไปสู่ความสำเร็จผลการศึกษาพบว่าปัญหาทั้งสองกรณีมีทั้งจุดร่วมที่ทำให้สามารถขยายประเด็นเข้าสู่ความสนใจของสาธารณชนและผู้มีอำนาจตัดสินใจ จนพัฒนาจากปัญหาทั่วไปมาเป็นประเด็นเชิงนโยบายได้ คือ การก่อตัว ของปัญหาเกิดจากกระแสมากกว่า 1 กระแส ส่วนบทบาทของรายการทุกข์ชาวบ้านต่อการรับเรื่อง ในกรณีต่างๆ มีความแตกต่างกัน ทั้งการร้องเรียนจากประชาชนผู้เดือดร้อนโดยตรง การรับข้อมูล จากผู้สื่อข่าวในพื้นที่ และการหาประเด็นเองของบรรณาธิการและผู้สื่อข่าว บทบาทในการประสานหน่วยงานที่รับผิดชอบ จากการสำรวจเรื่องที่ออกอากาศและการสัมภาษณ์พบว่า รายการพยายามประสานหน่วยงานที่เกี่ยวข้องกับการแก้ไขปัญหาในแต่ละกรณีเป็นหลักสำคัญ แต่มีข้อจำกัดในเรื่องระยะเวลาระหว่างการผลิตรายการออกอากาศที่มีระยะเวลาสั้น และความสดใหม่ของประเด็นเนื้อหาที่นำเสนอ ทำให้ในบางเรื่อง ที่ออกอากาศไม่สามารถติดต่อหน่วยงานที่เกี่ยวข้องมาให้ความเห็นได้ ทำให้ต้องหาหน่วยงานหรือบุคคลที่ใกล้เคียงมาชี้แจงแทน บทบาทในการผลักดันหรือติดตามปัญหา รายการทุกข์ชาวบ้าน มีบทบาทในฐานะผู้ที่ติดตามการทำงานของหน่วยงานภาครัฐ (Watchdog) ทั้งการติดตามและการผลักดัน แตกต่างกันไปในแต่ละกรณี และยังขาดบทบาทในการประเมินผล รายการทุกข์ชาวบ้านจึงยังต้องพัฒนาบทบาทนี้เพิ่มขึ้น ส่วนเงื่อนไขที่นำไปสู่การกำหนดวาระนโยบาย ได้แก่ 1) ความเข้มข้นของการก่อตัว ของปัญหาที่ต้องมีการก่อตัวมากกว่า 1 กระแส 2) การคัดเลือกประเด็นของสื่อมวลชนต้องแหลมคมและ รอบด้าน 3) ผู้กำหนดประเด็นปัญหาควรมาจากประชาชน และ 4) ข้อมูลที่นำเสนอต้องน่าเชื่อถือ อ้างอิงได้และข้อเสนอแนะสำคัญคือ สื่อมวลชนควรมุ่งหาคำตอบสำคัญในสองประเด็นคือ ปัญหาที่แท้จริง และ ผู้มีอำนาจที่แท้จริงในการแก้ไขปัญหา คือพยายาม “สะท้อนปัญหาที่ถูกจุดให้เข้าหูถูกคน” เพื่อให้เกิดการตัดสินใจดำเนินการได้ตรงประเด็น และการขยายประเด็นให้เข้าสู่ระดับนโยบายที่สูงขึ้นไป ต้องกำหนด ให้เด่นชัดว่ากระแสใดที่เป็นกระแสสำคัญของประเด็นปัญหานั้นๆ ระหว่างประเด็นปัญหา ประเด็นนโยบาย หรือประเด็นการเมือง เพราะบางครั้งการมุ่งเน้นนำเสนอโดยให้น้ำหนักกระแสที่ไม่ได้มีพลังมากในประเด็นปัญหานั้น ก็ไม่อาจขับเคลื่อนประเด็นปัญหาให้มีความสำคัญขึ้นมาได้
DOI: 10.14457/tu.the.2016.1299
title: การจ่ายประโยชน์ทดแทนกรณีชราภาพของผู้ประกันตนตามมาตรา 39

description: ในปัจจุบันประเทศไทยกำลังประสบปัญหาที่เกิดจากการจ่ายประโยชน์ทดแทนกรณีชราภาพสำหรับผู้ประกอบอาชีพอิสระหรือผู้ประกันตน ไม่สอดคล้องกับสถานการณ์ทางเศรษฐกิจในปัจจุบันที่มีค่าครองชีพสูง การศึกษาครั้งนี้มีวัตถุประสงค์เพื่อศึกษาการจ่ายประโยชน์ทดแทนกรณีชราภาพของผู้ประกันตนตามมาตรา 39 เนื่องจากเป็นสิ่งที่เกี่ยวข้องกับผู้ประกันตนกลุ่มนี้โดยเฉพาะ ด้วยการเก็บข้อมูลแบบสอบถามกับผู้ประกันตนและสัมภาษณ์เชิงลึกกับผู้เชี่ยวชาญ ผลการศึกษาพบว่า การจ่ายประโยชน์ทดแทนกรณีชราภาพที่เหมาะสมกับผู้ประกันตนตามมาตรา 39 นั้น ควรต้องมีการปรับอัตราเงินสมทบ ขยายอายุเกษียณ และเปลี่ยนการคำนวณเงินบำนาญผลการศึกษาเสนอแนะให้มีการเปลี่ยนแปลงนโยบาย 6 ประการ ได้แก่ 1) ทยอยปรับอัตราเงินสมทบโดยสร้างทางเลือกให้สามารจ่ายได้หลายอัตรา 2) ขยายอายุเกษียณจนถึงอายุ 60 ปี 3) เปลี่ยนการคำนวณเงินบำนาญเป็นตลอดอายุการทำงานแบบมีดัชนี ที่มีการรับประกันบำนาญขั้นต่ำ 5 ปี 4) จ่ายเงินชราภาพเป็นบำนาญเท่านั้น ไม่ควรจ่ายเป็นบำเหน็จ เพราะไม่มีความยั่งยืนทางการเงิน 5) ส่งเสริมการออมภาคสมัครใจในหมู่ผู้ประกันตน และ 6) สร้างความร่วมมือกับภาคเอกชนในการจ้างงานผู้ประกันตนสูงอายุ ให้สอดคล้องกับนโยบายของรัฐมนตรีและข้อกำหนดของสำนักงานประกันสังคม
DOI: 10.5281/zenodo.1301034
title: Analysis Of The Dlr Knowledge Exchange Workshop Series On Software Engineering

description: This repository is used to analyze the workshops of the DLR internal workshop series on software<br>
engineering. These workshops are two-day events of the DLR software engineering community and<br>
focus on different main topics every year.
DOI: 10.14457/tu.the.2016.1300
title: ปัจจัยที่มีผลต่อความสำเร็จของการบริหารจัดการโรงสีข้าวพระราชทาน  ตำบลศรีภูมิ อำเภอท่าวังผา จังหวัดน่าน

description: การค้นคว้าอิสระ เรื่อง “ปัจจัยที่มีผลต่อความสำเร็จของการบริหารจัดการโรงสีข้าวพระราชทาน ตำบลศรีภูมิ อำเภอท่าวังผา จังหวัดน่าน” จัดทำขึ้นเพื่อศึกษาปัจจัยที่มีผลต่อความสำเร็จของการบริหารจัดการโรงสีข้าวพระราชทาน ตามกรอบแนวคิดการนำนโยบายไปปฏิบัติของวรเดช จันทรศร เพื่อนำมาปรับปรุงแก้ไขและพัฒนาการบริหารจัดการโรงสีข้าวพระราชทานให้ดียิ่งขึ้น การศึกษาในครั้งนี้เลือกใช้ระเบียบวิจัยเชิงคุณภาพ โดยการสัมภาษณ์แบบเจาะลึก ซึ่งกลุ่มประชากรเป้าหมายได้แก่ ตัวแทนผู้บริหารโรงสีข้าวพระราชทานและผู้ปฏิบัติงานโรงสีข้าวพระราชทาน สมาชิกโรงสีข้าวพระราชทาน และตัวแทนภาคส่วนภายนอกที่ให้การช่วยเหลือสนับสนุนโรงสีข้าวพระราชทานส่วนการพิจารณาปัจจัยที่มีผลต่อความสำเร็จของการบริหารจัดการโรงสีข้าวพระราชทานแบ่งออกเป็น 4 ปัจจัย ได้แก่ สมรรถนะของโรงสีข้าวพระราชทานที่มีประสิทธิภาพ โรงสีข้าวพระราชทานมีการวางแผนและการควบคุมการปฏิบัติงาน ความเชื่อมั่นต่อผู้นำที่นำมาสู่ความร่วมมือของสมาชิก และการเมืองและการบริหารสภาพแวดล้อมภายนอก จากผลการศึกษาพบว่า โรงสีข้าวพระราชทานมีสมรรถนะขององค์กรที่มีประสิทธิภาพ กล่าวคือ มีความพร้อมทั้งด้านโครงสร้างองค์กร การแบ่งหน้าที่การทำงานมีความชัดเจน งบประมาณ บุคลากร วัสดุอุปกรณ์ ในการบริหารจัดการเพียงพอต่อความเป็นโรงสีข้าวขนาดเล็ก มีสถานที่ที่มีความพร้อม สะดวกต่อการดำเนินกิจการของโรงสีข้าวพระราชทาน ด้านการวางแผนและการควบคุมการปฏิบัติงาน โรงสีข้าวพระราชทานมีการวางแผนและการควบคุมการปฏิบัติงานในแต่ละฝ่าย เพื่อที่จะทราบว่า การดำเนินงานในขั้นตอนใดประสบปัญหาและจะแก้ไขปัญหาอย่างไร ด้านผู้นำและความร่วมมือของสมาชิก โรงสีข้าวพระราชทานมีผู้บริหารและผู้ปฏิบัติงานที่มีความทุ่มเทและเสียสละ สมาชิกจึงเกิดความเชื่อมั่นและเข้าร่วมกิจกรรมต่าง ๆ ของโรงสีข้าวพระราชทานตามหลักสหกรณ์ ด้านการเมืองและการบริหารสภาพแวดล้อมภายนอก พบว่า ผู้นำของโรงสีข้าวพระราชทานมีความสามารถในการเจรจาต่อรองเพื่อขอรับความช่วยเหลือสนับสนุนจากภาคส่วนภายนอก รวมทั้งด้วยความเป็นโครงการในพระราชดำริ จึงส่งผลให้ภาคส่วนภายนอกทั้งภาครัฐและภาคเอกชน เข้ามาให้ความช่วยเหลือสนับสนุนโรงสีข้าวพระราชทานทั้งด้านเงินทุน องค์ความรู้ ไปจนถึงช่องทางการตลาด อย่างไรก็ตาม จุดอ่อนของโรงสีข้าวพระราชทานที่จะส่งผลต่อความยั่งยืนในอนาคตคือ ความรู้สึกถึงความเป็นเจ้าของร่วมกันของคนในชุมชน เนื่องจากโรงสีข้าวพระราชทานได้รับการช่วยเหลือสนับสนุนจากภาคส่วนภายนอกมากกว่าโรงสีข้าวอื่น ๆ ที่เกิดจากความดิ้นรนของชาวชุมชนเพียงอย่างเดียว ความรู้สึกถึงความเป็นเจ้าของร่วมกันจึงมีน้อยกว่าโรงสีข้าวชุมชนหลายแห่งที่เกิดจากการต่อสู้ดิ้นรนของคนในชุมชนโดยไม่ได้รับการสนับสนุนจากภาคส่วนภายนอก นอกจากนี้ โรงสีข้าวพระราชทานยังขาดคนรุ่นใหม่ที่จะเข้ามาสานต่อกิจการ ซึ่งหากในอนาคตผู้บริหารและผู้ปฏิบัติงานปัจจุบันไม่สามารถปฏิบัติงานได้ อาจส่งผลต่อความยั่งยืนของโรงสีข้าวพระราชทานในอนาคต
DOI: 10.14457/tu.the.2016.1302
title: การส่งเสริมการมีส่วนร่วมของประชาชนในการจัดทำแผนพัฒนาหมู่บ้านของคณะกรรมการหมู่บ้าน (กม.): กรณีศึกษา บ้านเนินกระบก หมู่ที่ 12 ตำบลท่าตะเกียบ อำเภอท่าตะเกียบ จังหวัดฉะเชิงเทรา

description: การศึกษาวิจัยเรื่อง การส่งเสริมการมีส่วนร่วมของประชาชนในการจัดทำแผนพัฒนาหมู่บ้านของคณะกรรมการหมู่บ้าน (กม.) กรณีศึกษา บ้านเนินกระบก หมู่ที่ 12 ตำบลท่าตะเกียบ อำเภอท่าตะเกียบ จังหวัดฉะเชิงเทรา เป็นการศึกษาวิจัยเชิงปริมาณ โดยใช้แบบสอบถามเป็นเครื่องมือในการวิจัยและเก็บข้อมูลจากประชาชนในบ้านเนินกระบก การกำหนดกลุ่มตัวอย่าง โดยใช้สูตรของ Yamane จำนวน 200 คน  ข้อมูลทั่วไปของผู้ตอบแบบสอบถาม พบว่า ประชาชนส่วนใหญ่เป็นเพศหญิง โดยมีเพศหญิง คิดเป็นร้อยละ 73.5 และเพศชาย คิดเป็นร้อยละ 26.5 โดยในจำนวนทั้งหมดพบว่า มีอายุ 31-40 ปี คิดเป็นร้อยละ 34.0  มีการศึกษาระดับมัธยมศึกษาตอนต้นหรือเทียบเท่า คิดเป็นร้อยละ 40.5 และมีอาชีพเกษตร คิดเป็นร้อยละ 51.5 ที่มีรายได้ต่อเดือน 5,001 – 10,000 บาท คิดเป็นร้อยละ 37.5 และมีสถานภาพสมรส คิดเป็นร้อยละ 80.5  ผลการวิจัยพบว่า ระดับการมีส่วนร่วมของประชาชนในกระบวนการขั้นตอนบูรณาการจัดทำแผนพัฒนาหมู่บ้าน 8 ขั้นตอน ได้แก่ การมีส่วนร่วมในการจัดเก็บข้อมูล การเตรียมการประชุมหมู่บ้าน การประชุมหมู่บ้าน การจัดทำแผนพัฒนาหมู่บ้าน การให้ความเห็นชอบและรับรองแผนฯ การประสานและการใช้แผนฯ การตรวจสอบและติดตามผล และการทบทวนปรับปรุงแผนฯ ในภาพรวมอยู่ในระดับมาก มีค่าเฉลี่ยเท่ากับ 4.12ผลการทดสอบสมมติฐานพบว่า ปัจจัยส่วนบุคคล ได้แก่ เพศ อายุ การศึกษา อาชีพ รายได้ และ สถานภาพ ไม่ส่งผลต่อระดับการมีส่วนร่วมของประชาชนในกระบวนการขั้นตอนบูรณาการจัดทำแผนพัฒนาหมู่บ้าน 8 ขั้นตอน อย่างมีนัยสำคัญทางสถิติที่ .05 ข้อเสนอแนะจากการศึกษาครั้งนี้ คือ คณะกรรมการหมู่บ้าน (กม.) ควรจัดประชุมประชาคมในการแก้ไขปัญหาเกี่ยวกับแหล่งน้ำ อุปโภค บริโภค และจัดกิจกรรมส่งเสริมความรู้ในด้านการเกษตรเพื่อแก้ไขปัญหาดินเสื่อมโทรม และสร้างอาชีพเสริมด้านการเกษตร โดยวิทยากรในพื้นที่และจัดกิจกรรมทางพระพุทธศาสนา รับฟังธรรมะ ซึ่งเป็นศูนย์รวมจิตใจของประชาชน ทั้งนี้ เพื่อให้ประชาชนเข้ามามีส่วนร่วมและน้อมนำหลักปรัชญาเศรษฐกิจพอเพียงไปใช้ในการพัฒนาคุณภาพชีวิตและพัฒนาหมู่บ้านอย่างยั่งยืน
DOI: 10.14457/tu.the.2016.1303
title: ปัจจัยที่ส่งผลต่อการทำงานเป็นทีมภายในสำนักอำนวยการ สำนักงานปลัดกระทรวงศึกษาธิการ

description: การศึกษาความคิดเห็นปัจจัยที่ส่งผลต่อการทำงานเป็นทีม ภายในสำนักอำนวยการสำนักงานปลัดกระทรวงศึกษาธิการมีวัตถุประสงค์เพื่อศึกษาปัจจัย ระดับปัจจัยและความสัมพันธ์ระหว่างปัจจัยด้านการทำงานเป็นทีมกับการทำงานของคณะกรรมการเฉพาะกิจ (Ad hoc Committee) และคณะกรรมการประจำ  ของข้าราชการ พนักงาน ลูกจ้างประจำ ของสำนักอำนวยการ สำนักงานปลัดกระทรวงศึกษาธิการกลุ่มเป้าหมายที่ใช้ในการศึกษาครั้งนี้ คือ ข้าราชการ พนักงานราชการ ลูกจ้างประจำ ที่อยู่ในคำสั่งคณะกรรมการสำนักอำนวยการ สำนักงานปลัดกระทรวงศึกษาธิการ ระหว่างวันที่ 1 มกราคม 2560 ถึง วันที่ 30 เมษายน 2560 โดยแบ่งเป็นคณะกรรมการเฉพาะกิจ (Ad hoc Committee) จำนวน 8 คณะ 37 คน และคณะกรรมการประจำ จำนวน 2 คณะ 30 คน รวมทั้งสิ้น 10 คณะ 67 คน ใช้วิธีการสุ่มตัวอย่างแบบสุ่ม (Cluster Random Sampling) โดยใช้แบบสอบถาม (Questionnaires) เป็นเครื่องมือในการรวบรวมข้อมูลสรุปผลการศึกษา          1.ผู้ตอบแบบสอบถามส่วนใหญ่เป็นเพศหญิง อายุในช่วงระหว่าง 31-40 สถานภาพโสด ระดับการศึกษาปริญญาโท ตำแหน่งข้าราชการ คณะกรรมการที่ผู้ตอบแบบสอบถามเลือกตอบมากที่สุด คือ คำสั่งสำนักอำนวยการ สำนักงานปลัดกระทรวงศึกษาธิการ ที่ 44/2560 เรื่อง แต่งตั้งคณะทำงานโครงการพัฒนาสมรรถนะบุคลากรด้านการคลังของสำนักอำนวยการ สำนักงานปลัดกระทรวงศึกษาธิการ ประจำปีงบประมาณ 2560            2.ปัจจัยที่ส่งผลต่อการทำงานเป็นทีม ของคณะกรรมการเฉพาะกิจ (Ad hoc Committee) และคณะกรรมการประจำ มีความคิดเห็นว่าปัจจัยทั้ง 6 ด้าน คือ ด้านความสัมพันธ์ของเพื่อนร่วมงาน ด้านบทบาทของสมาชิกในทีมงาน ด้านการติดต่อสื่อสาร ด้านกระบวนการทำงาน ด้านวัตถุประสงค์และเป้าหมายขององค์กร และด้านภาวะผู้นำทีม อยู่ในระดับมาก           3.การวิเคราะห์ปัจจัยของการทำงานเป็นทีมในคณะกรรมการเฉพาะกิจและคณะกรรมการประจำจำแนกตามข้อมูลทั่วไป ได้แก่ เพศ อายุ สถานภาพ ระดับการศึกษา ประเภทตำแหน่ง กลุ่มงาน ประสบการณ์การทำงาน อัตราเงินเดือน มีค่าอิสระต่อกันกับปัจจัยการทำงานเป็นทีม และไม่มีนัยสำคัญทางสถิติในระดับ .05           4.ปัจจัยที่มีผลต่อการทำงานเป็นทีมในคณะกรรมการเฉพาะกิจ (Ad hoc Committee) และคณะกรรมการประจำด้านที่มีลำดับมากที่สุดของทั้ง 2 คณะ คือ ด้านภาวะผู้นำทีม และด้านที่มีลำดับน้อยที่สุดของทั้ง 2 คณะ คือ ด้านการติดต่อสื่อสาร           5.ปัจจัยการทำงานเป็นทีมกับการทำงานในคณะกรรมการเฉพาะกิจ (Ad hoc Committee) )และคณะกรรมการประจำ มีความสัมพันธ์เชิงบวก อย่างมีนัยสำคัญทางสถิติระดับ .05 และเป็นความสัมพันธ์ระดับมากทุกด้าน